Συντεταγμένες: 20°1′12″N 110°21′30″E﻿ / ﻿20.02000°N 110.35833°E﻿ / 20.02000; 110.35833

Ο **Πύργος του Χαϊκού** (κινέζικα: 海口塔), γνωστός και ως **Πύργος του Χαϊκού 1**, είναι υπό κατασκευή ουρανοξύστης στη λεωφόρο Γκουοσίνγκ, στο Χαϊκού της Χαϊνάν στην Κίνα. Μόλις ολοκληρωθεί, πρόκειται να είναι το ψηλότερο από ένα συγκρότημα δέκα κτηρίων σε μια τοποθεσία που ονομάζεται **Πύργοι Χαϊκού** ή **Διεθνές Χρηματιστηριακό Κέντρο Χαϊνάν**.

Το κεντρικό κτήριο θα είναι ένας πύργος που θα αποτελείται από 94 ορόφους και θα έχει συνολικό ύψος 428 μέτρα. Το έργο αυτό θα αποτελείται από μια ομάδα δέκα κτηρίων, πέντε από τα οποία θα βρίσκονται στη βόρεια πλευρά της λεωφόρου Γκουοσίνγκ και πέντε στη νότια. Το οικόπεδο στο οποίο γίνονται οι εργασίες έχει συνολική έκταση 387.669 τετραγωνικών μέτρων.

Η κατασκευή του Πύργου του Χαϊκού ξεκίνησε στις 28 Σεπτεμβρίου του 2015 και αναμένεται να ολοκληρωθεί κάποια στιγμή μέχρι το 2027.

Περιγραφή
---------

* A - Πύργος του Χαϊκού (η κόκκινη κουκκίδα συμβολίζει τον κύριο πύργο)
* B - Οδός Λόνγκουν
* C - Λεωφόρος Γκουόσινγκ
* D - Κτήριο HNA
* E - Οδός Χαϊφού
* F - Βιβλιοθήκη Χαϊνάν
* G - Κέντρο Καλλιτεχνικών Εκδηλώσεων Χαϊνάν
* H - Μουσείο Χαϊνάν
* I - Ποταμός Ναντού
* J - Γέφυρα Κιόνγκζου
* K - Νήσος Σιμάπο

### Η τοποθεσία

Η τοποθεσία, με το όνομα **Πύργοι Χαϊκού** ή **Διεθνές Χρηματιστηριακό Κέντρο Χαϊνάν**, βρίσκεται στη λεωφόρο Γκουοσίνγκ, ακριβώς δυτικά της οδού Χαϊφού. Χωρίζεται σε δύο μέρη: το ένα διατρέχει τη βόρειας πλευράς της λεωφόρου Γκουοσίνγκ και το άλλο, που έχει παρόμοιο μέγεθος και σχήμα, τη νότια πλευρά. Καθένα από αυτά τα τμήματα θα περιλαμβάνει πέντε κτήρια: δύο μικρά κτήρια στα δυτικά, έναν κεντρικό πύργο και δύο μικρά κτήρια στα ανατολικά. Το νότιο τμήμα θα έχει το ψηλότερο κτήριο που ονομάζεται «Πύργος του Χαϊκού 1».

Τα δέκα κτήρια θα κυμαίνονται σε ύψος από 150 έως 450 μέτρα με συνολική επιφάνεια κτηρίου 1,5 εκατομμύριο τετραγωνικά μέτρα.

### Κύριος πύργος

Ο κύριος πύργος, που ονομάζεται **Πύργος του Χαϊκού 1,** θα έχει 94 ορόφους πάνω από το έδαφος και 2 υπόγεια, ενώ θα εξυπηρετείται από 51 ανελκυστήρες. Το κορυφαίο τμήμα του πύργου θα είναι ξενοδοχείο με κεντρικό αίθριο.

Τα κάτω δύο τρίτα του κτηρίου θα διαθέτουν 185.000 τετραγωνικά μέτρα γραφειακών χώρων, ενώ το επάνω τμήμα θα αποτελείται από 46.000 τετραγωνικά μέτρα γραφειακών χώρων.

Ο πύργος θα περιλαμβάνει 356 διαμερίσματα και 288 δωμάτια ξενοδοχείου. Θα διατίθενται συνολικά 1.952 θέσεις στάθμευσης.

#### Χρήση ορόφων

Οι όροφοι έχουν σχεδιαστεί για χρήση ως εξής:

* Γραφεία: 7 έως 66
* Γυμναστήριο, πισίνα και άλλες εγκαταστάσεις που σχετίζονται με το ξενοδοχείο: 69-71
* Λόμπι ξενοδοχείου: 72
* Δωμάτια ξενοδοχείου: 73 έως 100
* Μπαρ - εστιατόριο: 101
* Παρατηρητήριο: 103

Χρονοδιάγραμμα
--------------

Η κατασκευή ξεκίνησε στις 28 Σεπτεμβρίου 2015. Από τον Δεκέμβριο του 2017, είναι υπό κατασκευή τα θεμέλια από χάλυβα με τις υπέργειες κατασκευές να είναι πλέον ορατές.

Ο πύργος είναι υπό κατασκευή από το 2015 και αναμένεται να ολοκληρωθεί μέχρι το έτος 2022.

**Κύρια κατασκευή πύργου το 2017 (όψη από τα δυτικά)**

* ΜάιοςΜάιος
* ΙούνιοςΙούνιος
* ΙούλιοςΙούλιος
* ΑύγουστοςΑύγουστος
* ΣεπτέμβριοςΣεπτέμβριος
* ΟκτώβριοςΟκτώβριος
* ΝοέμβριοςΝοέμβριος
* ΔεκέμβριοςΔεκέμβριος

Παραπομπές
----------

1. 1 2  Frodesiak, Anna (24 Μαΐου 2017). «English: Haikou Tower information sign at site, Guoxing Avenue, Haikou, Hainan, China».
2. ↑  «Gallery of Haikou Tower Competition Winner / HENN - 13». *www.archdaily.com*.
3. ↑  «Haikou Tower». *The Skyscraper Center*. Council on Tall Buildings and Urban Habitat. Ανακτήθηκε στις 24 Νοεμβρίου 2015.

 Εξωτερικοί σύνδεσμοι
---------------------

* Πολυμέσα σχετικά με το θέμα  Haikou Tower στο Wikimedia Commons